



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

Nr. PROIECT din 07.05.2020

Ca urmare a solicitării de emitere a acordului de mediu adresată de **AGROMEC MADARAȘ SRL**, cu sediul **comuna Mădăraș, nr.261, județul Harghita**, înregistrată la Agenţia pentru Protecţia Mediului Harghita cu nr. 1559 din 19.02.2020, completată cu **nr.2013/03.03.2020**, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **10.03.2020** că proiectul **„Demolare șopron de tractoare și construire atelier de prelucrarea fructelor și depozit frigorific“** propus a fi amplasat în **comuna Mădăraș, sat Mădăraș, Nr. 11, județul Harghita**.

**- nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului** sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 7. lit. b) ambalarea și conservarea produselor animale și vegetale;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

**a) dimensiunea şi concepţia întregului proiect:**

Construcția propusă va fi amplasată în județul Harghita, comuna Mădăraș, sat Mădăraș, nr. 11, pe un teren cu o suprafață totală de 1885 mp, C.F. nr.50494.

Prin prezentul de proiect se propune demolarea unui șopron și construirea unui atelier de prelucrarea fructelor și a unui depozit frigorific.

Atelierul de procesare a fructelor va funcționa în perioada iulie-octombrie. În cadrul atelierului se va produce sirop și gem din coacăze negre, mure, afine și zmeură cultivate. Cantitatea prelucrată va fi de 450 kg pe zi.

**Bilanț teritorial :**

Suprafață totală este **1885** mp din care:

* + - * Suprafața clădiri existente 307,00 mp;
      * Suprafața clădire proiectate 293,49 mp;
      * Suprafață spații verzi 576,51 mp;
      * Suprafață pavaje 708,00 mp;

**Atelierul de prelucrarea fructelor va fi construit din structură metalică, îmbrăcate cu panouri sandwich 8 cm grosime tip PIR, regim parter, suprafața 293,49** mp și se găsesc următoarele compartimente:

* Magazin de prezentare;
* Depozit;
* Camera de spălare fructelor;
* Toaletă;
* Vestiar;
* Sufragerie;
* Depozit 2;
* Frigider 1;
* Frigider 2;
* Camera de procesare fructelor;

**Dotări:**

* Utilaj de manipulare ladă;
* Bandă de sortare;
* Mașina de spălare și măcinat fructelor;
* Separator sâmburi de struguri;
* Pompă;
* Separator sâmburi de fructe;
* Presă de fructe pneumatică;
* Mașina de spălare și măcinat fructe;
* Presă de bandă;
* Bazin de depozitare suc lichide;
* Bandă transport praf;
* Utilaj de ambalare fructe;
* Pasteurizator suc de fructe;
* Bazin puffer cu mixer;
* Spălător sticle;
* Ambalator gem;
* Mașina de umplare flacon;
* Bandă de dozare cu puffer;
* Bandă transport;
* Uscător cu benzi;
* Moară fructe;

***Utilități:***

**Alimentare cu apă** a amplasamentului se va realiza de la rețeaua de alimentare cu apă publică existentă a comunei Mădăraș;

Apa potabilă va fi asigurată pentru grupurile sanitare și pentru hidranți. Se va amplasa și un rezervor de 70 mc pentru rezervă de apă pentru hidranți.

**Evacuarea apelor uzate**:Apele uzate sunt evacuate în rețeaua locală de canalizare.

Apele pluviale se vor conecta cu ajutorul jgheaburilor și burlanelor prevăzute și se vor îndepărta prin drenajele de suprafață.

**Încălzire: Nu este cazul.**

**Alimentarea cu energie electrică**: se va realiza prin racordarea la rețeaua existentă;

**b) cumularea cu alte proiecte existente şi/sau aprobate**: Nu este cazul.

**c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 1885 mp din intravilanul localității comuna Mădăraș, nr.11,

**d) cantitatea şi tipurile de deşeuri generate/gestionate**:

**În faza de execuție:**

Deșeurile produse în urma demolării:

* 16 01 17 metale feroase 1500 kg;
* 17 01 03 țigle și materiale ceramice:6,5 mc-sort pentru utilizare ulterioară de umplutură;

**În timpul funcționării**:

* 20 03 01 deșeuri municipale în amestec;
* 02 03 01 nămoluri de la spălare, curățare. Decojire, centrifugare și separare – vor fi predate spre procesare unor firme specializate, deci pot fi considerate subproduse;
* 20 01 02 sticlă- rezultat din ambalajele sparte ocazițional;

**e) poluarea şi alte efecte negative:**

- **emisii în aer**: - *În faza de construcție* sunt generate în aer următoarele emisii de poluanți:

* Pentru perioada de construcție se propune ca transportul să se facă cu containere închise de pe șantier, punerea în opera a mortarelor, betoanelor umede preparate de terți, colectarea și evacuarea imediată a deșeurile rezultate.
* În perioada de demolare și de finalizare a construcției, emisiile vor consta în gazele de eșapament de la utilaje/ autovehicule folosite pentru transportul diverselor materiale, dar și pulberi ca urmare a lucrărilor de construire propriu-zise, precum și în pulberile/ praful antrenat.

*În faza de funcționare*:

* Funcțiunea clădirii fiind spațiu comercial, în această fază sunt generate în aer următoarele emisii de poluanți:gaze de ardere provenite din traficul auto având în vedere că sistemul de încălzire a spațiilor este cu ajutorul suflantelor cu funcționare pe energie electrică. Nivelul emisiilor în această fază nu va produce un impact semnificativ negativ asupra factorului de mediu aer.

**- zgomot:** - *În faza de demolare și de construire, sursele de zgomot și vibrații sunt reprezentate de mașinile și utilajele folosite pentru construire, montare. Zgomotul și vibrațiile nu vor atinge nu vor atinge un nivel ridicat, ele având un caracter temporar.*

**-***În timpul funcționării:* nu se produc zgomote și vibrații care să aibă un impact semnificativ asupra factorului de mediu zgomot și vibrații. Se va încadra în valorile prevăzute de STAS 10009/2017.

* **Emisii în apă:**

*În faza de execuție*:Se vor folosi apă din rețeaua zonală prin branșament local, iar apa rezultată va fi evacuate în rețeaua de canalizare. Din procesul de construire nu vor rezulta substanțe care să modifice calitatea apei, astfel ca se estimează un impact nesemnificativ asupra factorului de mediu apă.

*În faza de funcționare:*

*Prin activitatea desfășurată pe amplasament, obiectivul nu va afecta calitatea apelor de suprafață. Nu se vor evacua ape uzate în cursuri de suprafață. Cea mai apropiată apă curgătoare este râul Olt, a cărui taluz se află la aprox. 180 m distanță.*

Din cadrul obiectivului se vor evacua în rețeaua locală de canalizare.

Apele pluviale se vor conecta cu ajutorul jgheaburilor și burlanelor prevăzute și se vor îndepărta prin drenajele de suprafață.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comuna Mădăraș, nr.11, județul Harghita pe terenuri aflate în proprietatea privată, conform Certificatul de Urbanism nr.4/23.01.2020 emis de Primăria Comuna Mădăraș, pentru ”**Demolare șopron de tractoare și construire atelier de prelucrarea fructelor și depozit frigorific**” .

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiul Gheorgheni, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g) cumularea impactului cu impactul altor proiecte existente și/sau aprobate;Nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III. Motivele pe baza cărora s-a stabilit neefectuarea evaluării impactului asupra corpurilor de apă, în conformitate cu prevederile:**

Proiectul propus nu intră sub incidența art. 48 și art.54 al Legii apelor nr.107/1996 cu modificările și completările ulterioare

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

b. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Utilizarea materiilor prime numai din surse autorizate.

e. Refacerea mediului şi readucerea în starea iniţială a suprafeţelor afectate temporar prin realizarea proiectului.

f. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

g. Concentraţiile maxime de poluanţi evacuaţi prin apele uzate menajere evacute în sistemul de canalizare a municipiului, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

h. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

i. La finalizarea investiției aveți obligația de a solicita autorizație de mediu în conformitate cu Ordinul MMDD nr.1798/2007.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István